དེ་ནི་ཡ་རྫི་རྫོང་མཁར་ནས་ཤར་ཕྱོགས་སུ་སྤྱི་ལེ༣༥ཙམ་གྱི་སའི་མདོ་སྨད་རྡོ་སྦིས་ཡུལ་གྱི་གནས་རི་ཆེན་མོ་སྟོང་དར་གུང་གསུམ་གྱི་ཡ་གྱལ།དར་རྒྱལ་སྤུན་གསུམ་གྱི་པང་།རྒྱ་མཚོའི་ངོས་ལས་སྨི༤༣༠༠ལྷག་གིས་མཐོ་བའི་ས་རུ་ཆགས་ཡོད་པ་དང་།མཚོ་མོ་སྤྱིའི་རྒྱ་ཁྱོན་ལ་མུའུ༢༥༠ལྷག་ཡོད་ལ།མཚོ་མོ་འདིའི་མིང་གི་ཐོགས་ལུགས་ཀྱི་ཆ་ནས་ཡུལ་དེའི་མང་ཚོགས་རྣམས་ཀྱིས་དར་རྒྱལ་ལྷ་མཚོ་དཀར་པོ་ཞེས་འབོད་ཅིང་།དེའང་མཚོ་མོ་དེའི་མཐའ་སྐོར་དུ་རྫ་རིས་བསྐོར་ཞིང་མཐའ་སྐོར་གྱི་ཡུལ་ལྗོངས་ཀྱི་བཀོད་པའི་དབང་གིས་མཚོ་མོའི་མདོག་ཀྱང་དངུལ་དཀར་གྱི་མདོག་ལྟར་སྣང་བས་དེ་ལྟར་ཆགས་པར་བཤད།